ಆಫ್‌ಸ್ಕ್ರೀನ್‌ನಲ್ಲಿ ಹೆಂಡತಿಗೆ ಮುತ್ತಿಟ್ಟ ಯಶ್‌

ಚಂದನವನದ `ಮೊಗ್ಗಿನ ಮನಸ್ಸಿ’ನ ನಟಿ ರಾಧಿಕಾ ಪಂಡಿತ್ ಸಿನಿಮಾದಿಂದ ಸ್ವಲ್ವ ಬ್ರೇಕ್ ತಗೆದುಕೊಂಡು ಕುಟುಂಬ ಮತ್ತು ಮಕ್ಕಳ ಆರೈಕೆಯಲ್ಲಿ ಬ್ಯುಸಿಯಾಗಿದ್ದಾರೆ. `ಕೆಜಿಎಫ್ 2′ ಯಶಸ್ಸಿನ ಹಿನ್ನೆಲೆ ಪಾರ್ಟಿ ಮೂಡ್‌ನಲ್ಲಿರೋ ಯಶ್ ಮತ್ತು ರಾಧಿಕಾ ಫೋಟೋಗಳು ಸೋಷಿಯಲ್ ಮೀಡಿಯಾದಲ್ಲಿ ವೈರಲ್ ಆಗುತ್ತಿದೆ. ಈ ವೇಳೆ ಯಶ್ ತಮ್ಮ ಪತ್ನಿ ರಾಧಿಕಾ ಕೆನ್ನೆಗೆ ಮುತ್ತು ಕೊಡ್ತಿರೋ ಇನ್ಸ್ಟಾಗ್ರಾಂ ವೈರಲ್ ಆಗಿದೆ.

ನ್ಯಾಷನಲ್ ಸ್ಟಾರ್ ಯಶ್ ಇಷ್ಟು ದಿನ `ಕೆಜಿಎಫ್ 2′ ಪ್ರಚಾರದಲ್ಲಿ ಬ್ಯುಸಿಯಾಗಿದ್ರು. ರಿಲೀಸ್ ನಂತರ ಕೆಜಿಎಫ್ 2 ಚಿತ್ರ ಈಗ ಬಾಕ್ಸ್ಆಫೀಸ್ ಕೊಳ್ಳೆ ಹೊಡೆಯುತ್ತಿದೆ. ಚಿತ್ರದ ಕಲೆಕ್ಷನ್ 1000 ಕೋಟಿಯತ್ತ ಸಮೀಪಿಸುತ್ತಿದೆ. ಇಡೀ ಚಿತ್ರದ ಗೆಲುವನ್ನು ಸಂಭ್ರಮಿಸಿಸಲು ಚಿತ್ರತಂಡ ಕುಟುಂಬದ ವೆಕೇಷನ್‌ಗೆ ಹೋಗಿದ್ದಾರೆ. `ಕೆಜಿಎಫ್ 2′ ಸಕ್ಸಸ್ ಸಂತಸದ ಕ್ಷಣಗಳನ್ನು ಫಿಲ್ಮಂ ಟೀಮ್ ಸಾಮಾಜಿಕ ಜಾಲತಾಣದಲ್ಲಿ ಶೇರ್ ಮಾಡಿದ್ದು, ಈಗ ಪತಿ ಯಶ್ ಜತೆಗಿನ ವಿಶೇಷ ಫೋಟೋವೊಂದನ್ನ ನಟಿ ರಾಧಿಕಾ ಪಂಡಿತ್ ಶೇರ್ ಮಾಡಿದ್ದಾರೆ.

ಪೋಸ್ಟ್‌ನಲ್ಲಿ ಯಶ್ ಮತ್ತು ರಾಧಿಕಾ ಒಂದೇ ಕಲರ್ ಡ್ರೇಸ್ ಹಾಕಿಕೊಂಡಿದ್ದು, ಕೂಲಿಂಗ್ ಗ್ಲಾಸ್ ಹಾಕಿದ್ದಾರೆ. ಮೂರು ವಿಭಿನ್ನ ಪೋಸ್‌ಗಳಲ್ಲಿ ಒಬ್ಬರಿಗೊಬ್ಬರು ಪೋಸ್ ಕೊಡತ್ತಿದ್ದರೆ, ಕಡೆಯ ಫೋಟೋದಲ್ಲಿ ಯಶ್ ರಾಧಿಕಾ ಕೆನ್ನೆಗೆ ಕಿಸ್ ಮಾಡಿದ್ದಾರೆ. ಈ ಪೋಸ್ಟ್ಗೆ ಕಲರ್ ಗ್ಲಾಸ್‌ನಲ್ಲಿ ನೋಡುತ್ತಿದ್ದೇನೆ ಎಂದು ಬರೆದುಕೊಂಡಿದ್ದು, ಫೋಟೋ ಕೈಚಲಕ ಭುವನ್ ಗೌಡ ಎಂದು ಪೋಸ್ಟ್ ಮಾಡಿದ್ದಾರೆ. ನೆಚ್ಚಿನ ಜೋಡಿಯ ಫೋಟೋಗೆ ಫ್ಯಾನ್ಸ್ ಫಿದಾ ಆಗಿದ್ದಾರೆ. ಇದನ್ನೂ ಓದಿ:

View this post on Instagram

A post shared by Radhika Pandit (@iamradhikapandit)

ಯಶ್ ವೃತ್ತಿಜೀವನದ ಯಶಸ್ವಿ ಹಾದಿಯಲ್ಲಿ ಸಾಥ್ ಕೊಟ್ಟವರು ರಾಧಿಕಾ ಪಂಡಿತ್. ಮನೆ ಮತ್ತು ಮಕ್ಕಳ ಜವಬ್ದಾರಿ ಹೊತ್ತು ನಟನೆಯಿಂದ ಅಂತರ ಕಾಯ್ದುಕೊಂಡಿದ್ದಾರೆ. ನೆಚ್ಚಿನ ನಟಿ ರಾಧಿಕಾ ಮತ್ತೆ ಯಾವಾಗ ಬೆಳ್ಳಿಪರದೆಯಲ್ಲಿ ಕಾಣಿಸಿಕೊಳ್ಳತ್ತಾರೆ ಅಂತಾ ಅಭಿಮಾನಿಗಳು ಕಾಯ್ತಿದ್ದಾರೆ. ಜತೆಗೆ ಯಶ್ ಮುಂದಿನ ಸಿನಿಮಾ ಬಗ್ಗೆ ಸಾಕಾಷ್ಟು ಕುತೂಹಲ ಹುಟ್ಟು ಹಾಕಿದೆ.